CELEX: 62008TN0345
Language: el
Date: 2008-08-22 00:00:00
Title: Υπόθεση T-345/08: Προσφυγή της 22ας Αυγούστου 2008 — Helena Rubinstein κατά ΓΕΕΑ — Allergan (BOTOLIST)

25.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 272/42
            
         Προσφυγή της 22ας Αυγούστου 2008 — Helena Rubinstein κατά ΓΕΕΑ — Allergan (BOTOLIST)
   (Υπόθεση T-345/08)
   (2008/C 272/84)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Helena Rubinstein, SNC (Παρίσι, Γαλλία) (εκπρόσωποι: A. von Mühlendahl και J. Pagenberg, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Allergan, Inc. (Irvine, Ηνωμένες Πολιτείες)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 28ης Μαΐου 2008, στην υπόθεση R 863/2007-1·
            
         
               —
            
            
               να απορρίψει την προσφυγή που άσκησε η αντίδικος ενώπιον του τμήματος προσφυγών κατά της αποφάσεως του τμήματος ακυρώσεως του καθού, της 28ης Μαρτίου 2007, στην υπόθεση 1118 C·
            
         
               —
            
            
               να καταδικάσει το καθού στα δικαστικά έξοδα, συμπεριλαμβανομένων των εξόδων που υπέστη η προσφεύγουσα ενώπιον του τμήματος προσφυγών και
            
         
               —
            
            
               να καταδικάσει την αντίδικο ενώπιον του τμήματος προσφυγών στα δικαστικά έξοδα, συμπεριλαμβανομένων των εξόδων που υπέστη η προσφεύγουσα ενώπιον του τμήματος προσφυγών, αν καταστεί παρεμβαίνουσα στην υπόθεση αυτή.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το λεκτικό σήμα «BOTOLIST» για προϊόντα της κλάσεως 3 — Κοινοτικό σήμα υπ' αριθ. 2 686 392
   
      Δικαιούχος του κοινοτικού σήματος: Η προσφεύγουσα
   
      Αιτούσα την κήρυξη της ακυρότητας του κοινοτικού σήματος: Η αντίδικος ενώπιον του τμήματος προσφυγών
   
      Σήμα του οποίου δικαιούχος είναι η αιτούσα: Κοινοτικό εικονιστικό σήμα«BOTOX» υπ' αριθ. 2 015 832 για προϊόντα της κλάσεως 5· κοινοτικό εικονιστικό σήμα «BOTOX» υπ' αριθ. 2 575 371 για προϊόντα της κλάσεως 5· κοινοτικό εικονιστικό σήμα «BOTOX» υπ' αριθ. 1 923 986 για προϊόντα των κλάσεων 5 και 16· κοινοτικό λεκτικό σήμα «BOTOX» υπ' αριθ. 1 999 481 για προϊόντα της κλάσεως 5· διάφορες καταχωρίσεις του σήματος «BOTOX» στα κράτη μέλη των Ευρωπαϊκών Κοινοτήτων
   
      Απόφαση του τμήματος ακυρώσεως: Απόρριψη της αιτήσεως για την κήρυξη της ακυρότητας
   
      Απόφαση του τμήματος προσφυγών: Ακύρωση της αποφάσεως του τμήματος ακυρώσεως
   
      Λόγοι ακυρώσεως: Παράβαση του άρθρου 8, παράγραφος 5, του κανονισμού 40/94 του Συμβουλίου καθόσον δεν αποδείχθηκε ότι τα προγενέστερα σήματα έχαιραν φήμης κατά τον επίμαχο χρόνο, καθόσον τα συγκρουόμενα σήματα δεν ομοιάζουν επαρκώς και δεν αποδείχθηκε περαιτέρω ότι η χρησιμοποίηση του καταχωρισμένου κοινοτικού σήματος, του οποίου ζητήθηκε η κήρυξη της ακυρότητας, θα έβλαπτε τον διακριτικό χαρακτήρα και τη φήμη των προγενέστερων σημάτων, ούτε αποδείχθηκε ότι η προσφεύγουσα ενεργούσε χωρίς εύλογη αιτία, όταν χρησιμοποιούσε το καταχωρισμένο κοινοτικό σήμα του οποίου ζητήθηκε η κήρυξη της ακυρότητας· παράβαση του άρθρου 73 του κανονισμού 40/94 του Συμβουλίου καθόσον η προσβαλλόμενη απόφαση δεν εκθέτει τους λόγους επί των οποίων στηρίχθηκε.